open-index/open-wikipedia-markdown huggingface dataset:
Bodil Biørn

**Bodil Catharina Biørn** (27. mai 1871 Kragerø vald – 22. juuli 1960 Oslo) oli norra misjonär.

Sündis Norras Kragerøs jõuka laevaomaniku peres. 

Pärast õendusabi õppimist Saksamaal 1905. aastal, siirdus ta misjonäritööle praegustele Ida-Türgi aladele Elazıği ja Muşi provintsi (tol ajal Osmanite riigi alad). Olles armeenia genotsiidi tunnistajaks, kandis hoolt orbude ja leskede eest ning avas koos teiste misjonäridega kliinikuid ja koole. Samuti tegi ta päevikusissekandeid ja fotosid, jäädvustades nii sealseid sündmusi ja eluolu.

Hiljem hoolitses Bodil Biørn armeenia orbude eest Süürias, Armeenias ja Türgis. Aastal 1922 avas ta Alekhsandrapolis (tänapäeval Gjumri) lastekodu "Lusaghbyur", pälvides nii armeenlastelt hüüdnime "Emake Katharine". Kuni 1935. aastani töötas ta Süüria ja Liibanoni armeenia pagulastega.

Bodil Biørn ei abiellunud kunagi, aga ta lapsendas 2-aastase genotsiidi üleelanud poisslapse Rafaeli, kes Norras ristiti Nanseniks.  

Biørn suri Oslos 22. juulil 1960. 

Mälestuse jäädvustamiseks on tema sünnilinnas Kragerøs püstitatud mälestusmärk.

Tema elu ja tegevuse mälestuseks on 2015. aastal valminud dokumentaalfilm "Päästekaart".

## Viited
Drive-in

***Drive-in*** (inglise keeles 'sõida sisse') on asutus või teeninduspunkt (kino, restoran jt), mida saab kasutada autost väljumata. 

Esimene *drive-in*-restoran oli Kirby's Pig Stand, mis avati 1921. aastal Ameerika Ühendriikides Texases.

## Viited
Gnadenwald

**Gnadenwald** on vald (*Gemeinde*) Austrias Tirooli liidumaal Innsbrucki ringkonnas. Vald asub 879 m kõrgusel merepinnast.

Valla pindala on 11,49 km².

1. jaanuaril 2016 elas seal 788 inimest.

Vallas on mitu asundust ning kirikukülad St. Martin ja St. Michael.

Gnadenwaldis on sündinud Tirooli rahvuslaste juht ja mässaja Josef Speckbacher (1767–1820).


Gnadenwald1.jpg|Gnadenwald vaatega Põhjaahelikule
Speckbacherhof Gnadenwald.jpg
Gemeindeamt Gnadenwald.jpg
St. Martin Gnadenwald-2.jpg
Widum und Kirche Gnadenwald.jpg


## Viited

## Välislingid

* www.gnadenwald.tirol.gv.at
* Linnakese ajalugu
* Gnadenwaldi vald Hall-Wattensi piirkonna veebilehel
Mona Simpson

**Mona Simpson** (sünninimi **Mona Jandali**; sündinud 14. juunil 1957 San Franciscos) on Ameerika Ühendriikide kirjanik.

Ta on kirjutanud kuus romaani.

Simpson töötab inglise keele professorina California Ülikoolis.

## Isiklikku
Ta on Steve Jobsi noorem õde.
Agnieszka Kotlarska

**Agnieszka Kotlarska-Świątek** (neiupõlvenimega **Agnieszka Kotlarska**; 15. august 1972 Wrocław – 27. august 1996 Wrocław) oli poola modell.

Gümnaasiumi lõpetamise järel asus Agnieszka Kotlarska õppima Wrocławi Polütehnilises Ülikoolis.

19. juulil 1991 valiti ta Sopotis Miss Poolaks. 13. oktoobril 1991 võitis ta Poola esindajana Tokyos Miss Internationali tiitli.

Seejärel tegutses ta Ameerika Ühendriikides edukalt modellina. 1994. aastal pöördus ta Poolasse tagasi.

Agnieszka Kotlarska pääses napilt surmast 17. juulil 1996, kui ta jäi maha Trans World Airlinesi lennult 800. Boeing 747 kukkus alla Long Islandi lahedal. Kõik reisijad ja meeskond hukkusid. Hukkunute hulgas oli ka Kotlarska peamine fotograaf, sakslane Rico Puhlmann.

27. augustil 1996 ründas Agnieszka Kotlarskat armukade fänn Jerzy Lisiewski, kes teda neli korda noaga lõi. Agnieszka Kotlarska suri samal päeval haiglas. Rüselemise käigus sai vigastada ka Kotlarska mees Jaroslaw Swiatek.

## Viited
Džinn (mütoloogia)

**Džinn** on muinasaraabia mütoloogiast tuntud, üldjuhul inimesele vaenulik loodusvaim. Islam käsitleb džinne tulest loodud mõistatuslike olenditena.

Ja džinni lõime Me varem suitsuta tulest (Suura 15ː27).


Osad džinnid on saatanlikud ja küsitaval viisil lõi Jumal (esineb mõnikord mitmuses) nad selleks, et inimesi testida. Nende džinnide juht on Iblis, keda nimetatakse ka *Shaytan*.

Ja sedasi oleme Me igale prohvetile määranud vaenlased – saatanad inimestest ja džinnidest – kes inspireerivad ilukõnega läbi pettuse. Ja oleks sinu isand soovinud, nad poleks seda teinud, seega eira neid ja nende väljamõeldisi (Suura 6ː112).


Koraani järgi võivad osad džinnid olla ka muslimid või saada muslimiks.

Üks osa džinnidest olid pealt kuulamas ja nad ütlesid: tõepoolest, saime kuulda üht ette loetud hämmastavat koraani, mis juhatab veatute otsusteni – seega me usume sellesse ja mitte kunagi ei pea me oma isanda lähedaseks mitte kedagi (Suura 72ː1–2).


Džinnid figureerivad ka rahvausundis ja kirjanduses, tuntuim teos on "Tuhat ja üks ööd".

## Vaata ka

* Koraan 
* Golem
* Kratt
* Deemon

## Viited

## Välislingid

*
Päästekaart

**"Päästekaart"** (inglise "Map of Salvation") on 2015. aasta Armeenia täispikk dokumentaalfilm, mis on pühendatud Armeenia genotsiidi 100. aastapäevale.

Film räägib viiest Euroopa misjonärist: Maria Jacobsenist (Taani), Karen Jeppest (Taani), Bodil Biørnist (Norra), Alma Johanssonist (Rootsi) ja  Anna Hedvig Büllist (Eesti), kes olid Armeenia genotsiidi vahetud tunnistajad.

## Välislingid
*
Eelpingestus

**Eelpingestus** ehituskonstruktsioonis on  ekspluatatsiooniolukorra suhtes soodsa pingeoleku tekitamine ehituskonstruktsioonis. Selle eesmärk on suurendada kandevõimet, jäikust või töökindlust. Rakendatakse raudbetoon- ja metallkonstruktsioonides.

Eelpingestust või tööpunkti nihutamist (*biasing*) kasutatakse elektroonikas elektronseadiste soodsa töörežiimi saavutamiseks.

## Vaata ka
* Inseneriteadused

## Viited
Uladzimir Lobač

**Uladzimir Lobač** (valgevene keeles Уладзімір Лобач; sündinud 1972) on valgevene folklorist. Tema peamised uurimisalad on Valgevene pühapaigad ja mütoloogia.

## Publikatsioonid
*2015 Уладзімір Лобач, Таццяна Валодзіна. *Святыя крыніцы Беларусі /Svi︠a︡tyi︠a︡ krynitsy Belarusi*. "Беларуская навука" Minsk.
*2011. Уладзімір Лобач. *Народная проза беларусаў Падзвіння /Narodnai︠a︡ proza belarusaŭ Padzvinni︠a︡*. Polatski ėtnahrafichny zbornik, vyp. 2.  Navapolatsk : PDU.
*2006. Уладзімір Лобач. *Polatski ėtnahrafichny zbornik*. Navapolatsk : PDU 
*2006. Уладзімір Лобач. *Etnahrafii︠a︡ Belarusi : vuchebna-metadychny kompleks*. Novapolatsk : PDU, 

## Toimetatud
*2009. D. Duk; U. Lobach. *Belaruskae Padzvinne : vopyt, metodyka i vyniki pali︠a︡vykh dasledavanni︠a︡ŭ da 80-hoddzi︠a︡ pachatku arkhealahichnykh raskopak u h. Polatsku) : zbornik navukovykh prats rėspublikanskaha navukova-praktychnaha seminara 20-21 listapada 2008 hoda*. Navapolatsk : PDU.

## Artikleid
*2011. U. Lobach. The sacred lakes of the Dvina region (northwest Belarus) = Šventieji padauguvos regiono ežerai (šiaurės vakarų Baltarusija). In: Archaeologia Baltica, v. 15 (2011), pp. 61-68.
Krabi pulsar

**Krabi pulsar** (PSR B0531+21, NP 0532, PSR J0534+2200) on Krabi udukogus asuv võrdlemisi noor neutrontäht (pulsar), mis tekkis 1054. aastal avastatud supernoova SN 1054 tagajärjel. 1968. aastal avastatud pulsari näol on tegemist esimese avastatud pulsariga, mis tekkis supernoova jäänukina.

Krabi pulsar on üks vähestest optiliselt avastatud pulsaritest. Selle läbimõõt on umbes 20 kilomeetrit ja see pöörleb umbes 30 korda sekundis (iga 33 millisekundi tagant). Täiendaval vaatlemisel on avastatud, et pulsari pöörlemiskiirus aeglustub 38 nanosekundit päevas.

Krabi pulsarit kasutatakse tihti röntgenastronoomias vaatlusseadmete kalibreerimiseks.

## Viited
Gries im Sellrain

**Gries im Sellrain** on vald *(Gemeinde)* Sellraini orus Innsbrucki ringkonnas Austria Tirooli liidumaal, 1187 m kõrgusel merepinnast.

Valla pindala on 22,62 km².

1. jaanuaril 2016 elas seal 599 inimest.

Küla asub orus ja Melachi jõgi voolab sellest läbi.


Blick auf Gries im Sellraintal.jpg
Gries-im-Sellrain.jpg
Roßkogelhütte.jpg
Pfarrkirche Gries im Sellrain.jpg


## Viited

## Välislingid

* www.gries-im-sellrain.tirol.gv.at
* Linnakese ajalugu
Grinzens

**Grinzens** on vald (*Gemeinde*) Austrias Tirooli liidumaal Innsbrucki ringkonnas. Vald asub 945 m kõrgusel merepinnast.

Valla pindala on 28,71 km².

1. jaanuaril 2016 elas seal 1416 inimest.

Vald asub Innsbruckist edelas. Valla lõunapiiri märgib Melachi jõgi. Sellest läände jääb Sellrain ja itta Axams.


Grinzens NE.JPG|
Kath. Pfarrkirche hl. Antonius.JPG|
Adolf-Pichler-Hütte 01.jpg|
Impressionen KematerAlm 2009-01-17 Die Alm.jpg|


## Viited

## Välislingid

* www.grinzens.tirol.gv.at
* Linnakese ajalugu
Ars Baltica

**Ars Baltica** (stiliseeritult **ARS BALTICA**) on Läänemere-äärsete riikide kultuurialase koostöö foorum. Foorum toimus esimest korda 1988. Foorumi eesmärkide seas on see, et lagunenud Nõukogude Liidu tagajärjel taasiseseisvunud riigid (eeskätt Balti riigid) kaasata kultuurialasesse koostöösse Põhjamaadega.

Foorumi tööd juhib organiseerimiskomitee, mis tuleb kokku kaks korda aastas.

Foorumi president on Gudrun Vahlquist.

Foorumi Eesti-poolne kontaktisik on Eike Eller.

## Viited

## Välislingid
*Foorumi koduleht
*Foorumist Eesti Teatri Agentuuri andmebaasis
EELK Misjonikeskus

**EELK Misjonikeskus** on 1997. aastal Eesti Evangeelse Luterliku Kiriku (EELK) misjonitegevuse edendamiseks asutatud sihtasutus.

Keskus tegutseb nii Eestis kui ka välismaal. Misjonikeskuse peamised tegevusalad on EELK kogudustega koostöös evangeeliumi kuulutamine, koguduste liikmete koolitamine misjonivastutuse kandmiseks ning läkitamine misjonitööle.

Keskus asub Tallinnas.

## Viited
* EELK Misjonikeskuse koduleht
De Facto (festival)

**Uue Teatri Festival De Facto** on Pärnus toimuv festival, mille raames antakse Pärnu eri kohtades etendusi, milles põimub segu teatrist, tantsust, etenduskunstidest. Esimene festival toimus 2013.

Igal festivalil on olnud pealkiri, näiteks 2015 oli see "urban/jungle/urban" ja näiteks 2017 "Uinunud paigad".

## Viited

## Välislingid
*Festivalist Eesti Teatri Agentuuri andmebaasis
Gschnitz

**Gschnitz** on vald (*Gemeinde*) Austrias Tirooli liidumaal Innsbrucki ringkonnas. Vald asub 1242 m kõrgusel merepinnast.

Valla pindala on 59,1 km².

1. jaanuaril 2016 elas seal 424 inimest.

Vald asub 25 km Innsbruckist lõunas.

## Asupaik

Gschnitz on samanimelise oru lõpus, mis hargneb Wipptalist Steinach am Brenneri juures. Valla piirid on Talschlussist (3277 m) Lõuna-Tiroolini. Gschnitzbach annab külale joogivee.

Naabervallad on Brenner, Neustift im Stubaital, Obernberg am Brenner ja Trins.

## Ajalugu

Küla on esmamainitud 1284. aastal nimega Gasnitz. 1288. aastal oli orus 9 *Schwaighöfe*'t (Alpi farmi), neist 7 Gschnitzis, mis moodustas külakeskuse, ja 2 Laponesalmis. Pärimisõigus Tiroolis pärineb nendest 9 *Schwaighöfe* ja võeti omaks kõigis teistes piirkonna orgudes. 1471. aastal tekkis Gschnitzi ja Trini vaheline rivaalitsemine ning jõudis punkti, kus kahe küla elanikud blokeerisid orgu sissepääsu; Steinach am Brenneri kohus pidi sekkuma, et vaidlus lahendada. Gschnitz sai vallastaatuse 1811. aastal. Suur areng toimus alates 18. sajandist.

## Vaatamisväärsused

### Neitsi Maarja Lumise kihelkonnakirik

Gschnitz kuulus algul nagu enamik Wipptali külasid, Matrei am Brenneri kihelkonda. Neitsi Maarja Lumise kirik ehitati 1730. aastal ja 1755. aastal taastati barokkstiilis Franz de Paula Penzi plaanide järgi. 1775. aastal loodi Gschnitzis vikariaat ja 1891. aastal kihelkond.


Gschnitz - Chiesa parrocchiale.JPG|Neitsi Maarja Lumisele pühitsetud kihelkonnakirik
Gschnitz - Interno chiesa.JPG|Franz de Paula Penzi barokkinterjöör


### St. Magdalena pühamu

St. Magdalena pühamu paikneb piiri ääres, Gschnitzi ja Trinsi vahel, kõrgusel 1661 m. Sinna pääseb vaid jalgsi, Schönbergi alt. Kirik on vanim orus, nagu kinnitavad romaani freskod umbes 1200. aastast, mis avastati 1959. aastal.

## Viited

## Välislingid

* www.gschnitz.eu
* Wipptal Gschnitz
Kuldne Mask Eestis

**Kuldne Mask Eestis** on Tallinnas toimuv teatrifestival, kus näidatakse Venemaa teatrifestivalil Kuldne Mask auhindu võitnud või nomineeritud lavastusi. Kõik mängitavad lavastused on sünkroontõlgitud eesti keelde. Festivali korraldab MTÜ ART-Fortius.

## Viited

## Välislingid
*Festivali koduleht
*Festivalist Eesti Teatri Agentuuri andmebaasis
Rossby lained

**Planetaarne** ehk **Rossby laine** on troposfääri ülaosas läänest itta kulgeva õhuvoolu looge ehk meander. Põhjapooluse ümber pöörlev polaarpööris on lõuna pool asuvast soojast õhust eraldatud polaarfrondiga. See eraldusriba ei püsi sirge, vaid venib välja Coriolisi jõu, samuti ettetulevate takistuste nagu suurte mäemassiivide tõttu. Tavaliselt on ühel poolkeral korraga võnkeid 4–5 tükki. Nende etteaimatav liikumine võimaldab teha pikaajalisi ilmaprognoose, sest varem või hiljem liigub mõni Rossby laine teatud piirkonnast üle, tuues sõltuvalt sellest, kummal pool fronti külm õhk asub, talviti mõneks ajaks kaasa kas pakase või sula.

## Viited
Alena Boganeva

**Alena Boganeva** (Valgevene keeles: *Алена Міхайлаўна Боганева*; sündinud 1967) on valgevene folklorist.

Tema peamiste uurimisteemade hulka kuuluvad rahvakristlus, narratiivid, rahvapärane etioloogia jm.

## Teosed
### Raamatud
* 2004. Алена Боганева. *СУЧАСНАЕ БЫТАВАННЕ НАРОДНАЙ НЯКАЗКАВАЙ ПРОЗЫ: АСПЕКТЫ НАРАТЫВА І ДЫСКУРСА*. МІНСК, Бестпрынт
### Artiklid
* Алена Боганева, Цімафей Авілін. Плямы на месяцы беларускія інтэрпрэтацыі. In: *БЕЛАРУСКІ ФАЛЬКЛОР: МАТЭРЫЯЛЫ І ДАСЛЕДАВАННІ* 2.
* Боганева А.М., Антропаў М.П., Авілін Ц. РУСАЛКІ: ЗНЕШНІ ВЫГЛЯД. In: *БЕЛАРУСКІ ФАЛЬКЛОР: МАТЭРЫЯЛЫ І ДАСЛЕДАВАННІ*, 3, c. 232-273.
* Алена Боганева. *ЖАНРАВАЯ СПЕЦЫФІКА І ФУНКЦЫЯНАЛЬНЫЯ АСАБЛІВАСЦІ ВУСНЫХ АПАВЯДАННЯЎ ПРА ЦУДЫ Ў ТРАДЫЦЫЙНАЙ СЕЛЬСКАЙ КУЛЬТУРЫ*.
* 2008. Антропов Николай, Боганева, Елена; Володина, Татьяна. Этнокультурные стереотипы в межконфессиональных отношениях в Белоруссии: опыт этнолингвистического комментирования. In: *Etnolingwistyka. Problemy języka i kultury*, 2008, vol. 20, c. 269-280.
 
## Viited
David Woodard

**David James Woodard** (; sündinud 6. aprillil 1964 Santa Barbara) on ameerika dirigent ja kirjanik. 

Woodard on pärit Santa Barbarast. 1990ndatel ja 2000ndate alguses valmistas Woodard Brion Gysini ja Ian Sommerville'i leiutatud stroboskoopilise valguskunstiseadme Dreamachine koopiaid.  Sotheby's pani 2002 ühe masina oksjonile.

1990ndatel võttis Woodard kasutusele termini *prequiem* (preekviem), mis on sõnadest *preemptive* ja *requiem* moodustatud kohversõna, mis tähistab tema praktikat luua varsti surevatele inimestele pühendatud muusikat. Ta võttis ühendust Oklahoma City pommiplahvatuse korraldaja Timothy McVeigh'ga ning juhatas tema hukkamise eelõhtul 2001 Terre Haute'is preekviem-missat. Woodardi sõnul oli teos algselt kavas pühendada Jack Kevorkianile juhuks, kui ta peaks vanglas näljastreigi tõttu surema. Esialgu oli selle peaIkirjaks mõeldud "Farewell to a Saint" 'Hüvastijätt pühakuga', kuid ta pani siiski pealkirjaks "Ave Atque Vale" 'Ole tervitatud ja jää hüvasti", et vältida tunnete riivamist.

Juniper Hillsis elav Woodard tegi ettepaneku võtta sõpruslinnaks Paraguay linn Nueva Germania, mis rajati algselt sakslaste "rassipuhtaks utoopiliseks asunduseks". Woodard ütles, et teda "tõmbab mõte aarjalaste vaakumist keset džunglit", kuid ta ei ole valge suprematist. Andrew McCanni sõnul oli Nueva Germania selleks ajaks koht, kus "algsete asunike järeltulijad elavad drastiliselt kitsastes oludes" ning Woodardil tuli mõte "edendada kogukonna kultuuriprofiili ja ehitada kohta, mis kunagi oli Elisabeth Förster-Nietzsche perekonna kodu, miniatuurne Bayreuthi ooperimaja." 

Aastal 2011 avaldati tema kirjavahetus sõbraga, Šveitsi kirjaniku Christian Krachtiga pealkirjaga "Five Years". Raamat väljendab mõnede kriitikute arvates äärmusparempoolseid ja uusparempoolseid vaateid. Eriti kritiseeriti mõlema autori sidemeid Nueva Germaniaga. Ühe analüüsi järgi on raamat tekstiliselt "ebakindel", nii et on raske eristada irooniat ja tõsidust, või vormilt lähemal romaanile.

## Massiline enesereklaam Vikipeedias
2024. aastal oli Woodardist Vikipeedias 335 keeles artiklid – nii arvukalt kajastatakse reeglina riike, näiteks Jaapanit ja USAd. 2025. aasta augustis leidis juhtumit uurinud Vikipeedia kasutaja Grnrcht, et tegemist on ühe suurima enesereklaami juhtumiga Vikipeedia ajaloos, mis on kestnud ligi kümme aastat ning hõlmab kuni 200 kasutajakontot ning veelgi rohkem IP-aadresse. Woodardi nimi oli ainuüksi ingliskeelses Vikipeedias seostatud enam kui 90 artikliga, muuhulgas näiteks tangide, pelikani ja *bundesautobahn*'i artiklitega. Pärast seda uurimist kustutati enamik Woodardi artiklitest.

## Kirjandus
*
*
*
*
*
*
*
*

## Viited

## Välislingid

* Woodard, David Library of Congress
* https://www.youtube.com/watch?v=dI3bbOeg_r8 The Wikipedia SCAM That SHOCKED the Internet
Stuudio B

**Stuudio B** on Eesti filmiettevõte. 

Ettevõtte asutas aastal 1989 Rein Raamat. Ettevõte on tootnud animafilme.

## Filme
*1992 "Ohtlikud lennud"
*1993 "Pisihiir Piiksu seiklused"
*...

## Viited

## Välislingid
*
Stuudio Navona

OÜ **Stuudio Navona** on Eesti filmitootja. OÜ on tootnud dokumentaalfilme.

## Filme
*2011 "Kaks päeva augustis"
*2012 "Jeesus, homod ja kiisud"
*2012 "Terra Mariana. Maarjamaa lugu"
*2017 "Damaskus"
*2019 "Taagepera"
*2019 "Lagle rännakud"
*2020 "Betti Alver. Ilmauks on irvakil"

## Viited

## Välislingid
*
Vilma Matsov

**Vilma Matsov** (10. detsember 1945 – 31. jaanuar 2009) oli eesti tõlkija.

Valdavalt on Matsov tõlkinud vene keelest ja kirjutanud mõnele tõlkele ka saatesõna. Tema tõlkes on ilmunud mitmes žanris kirjandusteoseid ja isegi ajaloolisi dokumente, alates Sergei Dovlatovi jutustustest ja Olga Ivinskaja mälestustest kuni Boriss Akunini kriminaalromaanide, hakassi muinasjuttude ning Nõukogude vastuluure tegevusaruandeni.

## Tõlkeid
* Boriss Rjahhovski "Kuidas Sauškin käis tuletikke toomas". Tallinn: Eesti Raamat, 1985.
* Ivan Danilov "Laul Jakuutiast". Tallinn: Eesti Raamat, 1987.
* "Hakassi muinasjutte" (illustreerinud Henno Käo). Tallinn: Eesti Raamat, 1989.
* Juli Daniel "Lunastus" (värsid tõlkinud Lembe Hiedel, kujundanud Jüri Kaarma). Tallinn: Perioodika, 1990.
* Aleksandr Zinovjev "Ela!" (värsid tõlkinud Lembi Hiedel, kujundanud Jüri Kaarma). Tallinn: Perioodika, 1991.
* Zinovi Zinik "Rousseau-foob ja punapuravikud" (järelsõna Arvo Pesti, palendanud Peep Pedmanson, kujundanud Sander Ermand). Tallinn: Umara, 1994.
* Sergei Dovlatov "Kompromiss. Meie omad" (värsid tõlkinud Lembe Hiedel, järelsõna Jelena Skulskaja, kaas Tarmo Puudist). Tallinn: Kupar, 1995.
* Juri Buida "Lõbus Gertrud". Looming, 3/1996, lk 320-324
* "Aruanne ENSV Ministrite Nõukogu juures asuva Riikliku Julgeoleku Komitee 2. vastuluureosakonna tööst ajavahemikul 1.IV 1954 - 1.IV 1955". Tallinn: Umara, 1997.
* Sergei Dovlatov "Riiklik kaitseala" (tõlkinud ja järelsõna Vilma Matsov). Tallinn: Perioodika, 1998.
* Zinovi Zinik "Mea culpa". Looming 8/1998, lk 1189-1199.
* Boriss Akunin "Eriülesanded: kaks jutustust Erast Fandorini seiklustest" (kujundanud Piret Niinepuu-Kiik). Tallinn: Tänapäev, 2004.
* Juri Buida "Preisi pruut". Tallinn: Perioodika, 2004.
* Boriss Akunin "Riiginõunik". Tallinn: Tänapäev, 2005.
* Boriss Akunin "Surma armuke" (värsid tõlkinud Mihkel Mõisnik). Tallinn: Tänapäev, 2005.
* Galina Višnevskaja "Aeg ja elu". Tallinn: Vagabund, 2006.
* Olga Ivinskaja "Aastad Boriss Pasternakiga ehk Aja vangis". Tallinn: Varrak, 2006.
* Boriss Akunin "Pelagia ja valge buldog" kujundus: Piret Niinepuu-Kiik). Tallinn: Tänapäev, 2006.
* Boriss Akunin "Pelagia ja must munk" (kujundanud Piret Niinepuu-Kiik). Tallinn: Tänapäev, 2007.
* Boriss Akunin "Pelagia ja punane kukk" kujundus: Piret Niinepuu-Kiik). Tallinn: Tänapäev, 2007.
* Ljudmila Ulitskaja "Medeia ja tema lapsed (tõlkinud Vilma Matsov ja Veronika Einberg). Tallinn: Tänapäev, 2009.

## Isiklikku
Vilma Matsovi mees oli ajakirjanik ja stsenarist Mark Matsov, tema äi oli dirigent Roman Matsov.

## Viited
Tristan (filmistuudio)

OÜ **Stuudio Tristan** on Eesti filmistuudio. Ettevõte asutati 2003. aastal. Filmistuudio on tootnud dokumentaalfilme.

## Filme
*2004 "Unistaja", tudengifilm, režissöör Baiba Jakubaite
*2004 "Igavene elu mändide all", dokumentaalfilm, režissöör Jaan Kolberg
*2004 "Prohvet", dokumentaalfilm, režissöör Kadriann Kibus
*2004 "Teejuht", dokumentaalfilm, režissöör Jaan Kolberg
*2004 "Tõnu Aav otsib tööd", dokumentaalfilm, režissöör Veiko Taluste
*2005 "Värvivalgus", dokumentaalfilm, režissöör Erle Veber
*2007 "Armuigatsus", dokumentaalfilm, režissöör Jaan Kolberg

## Viited

## Välislingid
*
Suhkur Film

OÜ **Suhkur Film** oli Eesti filmistuudio aastatel 2000 - 2007. Ettevõtte asutas 2000. aastal Veiko Õunpuu.

## Filme
*2001 "Magusad unelmad", tudengifilm, režissöör Arbo Tammiksaar
*2002 "Agent Sinikael", mängufilm, režissöör Marko Raat
*...

## Viited

## Välislingid
*
Taara-film

**Taara-film** oli Eesti filmistuudio. Selle omanik ja tegelik juht oli Jaan Otter.

## Filme
*1925 "Esimese öö õigus"
*1930 "Pühapäevakütid"
*...

## Viited

## Välislingid
*
Taiga Film

OÜ **Taiga Film** on Eesti filmitootja. OÜ asutati 2013. OÜ on tootnud dokumentaalfilme.

## Filme
*2014 "Järjekord"
*2015 "Lõuendilinn"
*...

## Viited

## Välislingid
*
Mereefekt

**Mereefekt**, ka **järveefekt**, **ookeaniefekt** ja **laheefekt**, on ohtraid sademeid põhjustav protsess ranniku lähedal. See võib tekkida suure veekogu, kas järve või mere kallastel, kus kõrvuti on suure temperatuurierinevusega õhumassid.

## Protsessi kirjeldus
Kõige rohkem lund ja tuisku tekib 0-kraadise külma juures, sest mida soojem õhk, seda rohkem niiskust see absoluutses mõttes saab sisaldada. Seetõttu ei teki tavaliselt suuri sademeid käreda pakase puhul. Kuid kui veekogu on jäävaba ja selle kohale liigub arktiline või polaarne õhumass, nii et umbes 1,5&nbsp;km kõrgusel on õhutemperatuur –10&nbsp;°C, ja samal ajal on tuul merelt maale, siis tekib teatud mõttes sademekonverter: niiske õhk veepinna kohal aurub, satub külma õhu kätte, kondenseerub ja tuul kannab selle maismaale. Tulemuseks on tihe lumesadu veekogu rannikualal. Sellised anomaaliad on hästi vaadeldavad sademetekaartidel, kus eriti suured kogused lund on tulnud maha rannikul.

Põhilised mereefekti esinemise tingimused:
* jäävaba veekogu peab olema suur, mitukümmend kilomeetrit (Eestis vähemalt 80&nbsp;km)
* temperatuurikontrast õhu ja vee vahel üle 10 kraadi

## Mereefekti esinemisest

Klassikaline mereefekti esinemiskoht on Põhja-Ameerikas Suure järvistu ääres, kus seda nimetatakse järveefektiks (ingl. k *lake-effect*). Sealsete järvede vesi püsib kaua soe, kuid kui põhjast saabuvad külmad õhumassid ning õhu ja vee temperatuuri erinevus on vähemalt 13&nbsp;°C, alles siis hakkab sademekonverter tööle, põhjustades suuri lumesadusid. Alles järvede jäätumisel lumesajud lakkavad.

Eestis esineb mereefekt tavaliselt Soome lahe kaldal, kui puhub põhja- või kirdetuul ja meri on jäävaba. Nähtus võib esineda nii pakasega kui ka sügisel, kui merevesi on veel väga soe (+10&nbsp;°C ja rohkem). Sademed võivad tulla mandril mitte ainult lume, vaid ka vihmana. Oma kohaliku paikse eripära tõttu võiks seda nähtust kutsuda eesti keeles ka *laheefektiks*.

## Viited
Testfilm

**Testfilm** on Eesti filmitootja. Filmistuudio asutati 1997, et toota filme ja telesaateid.

## Filme
*2009 "Riigireetur", dokumentaalfilm
*2010 "Inimese mõõt", dokumentaalfilm
*...

## Viited

## Välislingid
*
Tugev Tuul Films

**Tugev Tuul Films OÜ** (äriregistris **Tugev Tuul Film OÜ**) oli Eesti filmistuudio. Ettevõte tegutses osaühinguna aastatel 2012–2021.

## Filme
*2007 "Sügisball", mängufilm
*2013 "Kohtumõistja", mängufilm
*...

## Viited

## Välislingid
*
Traumfabrik

OÜ **Traumfabrik** on Eesti filmistuudio, mis asutati 2004. aastal. Ettevõte on tootnud dokumentaal- ja mängufilme.

## Filme
*2010 "September"
*2015 "Need, kes julgevad"
*...

## Viited

## Välislingid
*
Tuisk Film Production

OÜ **Tuisk Film Production** on Eesti filmitootja. OÜ asutati 1998. OÜ on tootnud mängufilme.

## Filme
*2003 "Perebisnes"
*2004 "Ring"
*2005  “Ukse taga” (Behind the Door)
*2009 “Pangarööv” (Bank Robbery)
*2020 “Mälestuspäev” (Memorial Day)
*2022 “Laibakuur” (the Mortuary) TV Pilot
*2022 “Esimene kapitalist” (First Capitalist of the USSR) Documentary
*2022 “Maja” (From House to Home) TV Pilot
*1992 – ….üle 500  telereklaami (TV commercials)

## Viited

## Välislingid
*
Dovlatov

**Dovlatov** võib tähendada järgmist:
* "Dovlatov" (2018) on vene lavastaja Aleksei German noorema eluloofilm Sergei Dovlatovist
*Dovlatov (perekonnanimi), on vene perekonnanimi
** Evhen Dovlatov (1991–) on ukraina LGBT-aktivist
** Leonid Dovlatov (1920–2012) oli vene nõukogude näitleja ja pedagoog
** Sergei Dovlatov (1941–1990) oli vene kirjanik ja ajakirjanik
** Alla Dovlatova (1974–) on vene näitleja
** Sergei Dovlatovi tänav asub New Yorgis Queensi linnajaos
Ugri Film

OÜ **Ugri Film** on Eesti filmistuudio. Ettevõte asutati 2014. aastal. Filmistuudio on tootnud dokumentaalfilme.

## Filme
*2015 "Unditund", dokumentaalfilm, režissöör Maria Avdjuško
*2018 "Koma", dokumentaalfilm, režissöörid Maria Avdjuško ja Peeter Simm
*...

## Viited

## Välislingid
*
Püha Siena Katariina kloostri kabel

**Püha Siena Katariina kloostri kabel** on Katoliku Kiriku Dominikaani Vendade Ordule kuuluv kabel, mis asub Tallinnas (Müürivahe tänav 33). 

Kabelis viiakse läbi eesti-, poola- ja ladinakeelseid jumalateenistusi.
Urania-Film

**Urania-Film** (ka **AS Urania**) oli Eesti filmitootja. Ettevõte registreeriti 24. jaanuaril 1930. Ettevõtte asutasid Richard Ley, Sigrid Ley ja Roman Birkenberg; nad kõik elasid Eestis ja olid Eesti kodanikud. Ettevõte tootis ühe filmi: "Kire lained".

## Viited

## Välislingid
*
Unemeditsiin

**Unemeditsiin** hõlmab mitmeid erialasid ning tegeleb une-ärkveloleku häirete ja unehäirete ennetamise, diagnostika ja raviga. 

Häirete alla kuuluvad uneaegsed hingamishäired, insomnia, hüpersomnia, une tsirkadiaanrütmi häired, parasomniad ja rahutute jalgade sündroom. 

Obstruktiivne uneapnoe võib olla soodustavaks teguriks mitmete kardiovaskulaarhaiguste tekkes, näiteks kõrgvererõhktõbi, müokardi infarkt, ajuinsult, suhkurdiabeet, rasvtõbi, mistõttu on õigeaegne diagnostika ja ravi väga olulised. Päevane unisus ja uinumisvalmidus vähendab töövõimet ja sotsiaalsust, soodustab liiklus- ja tööõnnetuste teket. 

## Viited

## Välislingid
*Eesti Unemeditsiini Selts
Posjolok sovhoza imeni Lenina

**Posjolok sovhoza imeni Lenina** (vene keeles Посёлок совхоза имени Ленина) on asula Venemaal Moskva oblastis Lenini rajoonis. 2019. aastani oli see külaasunduse Sovhoz imeni Lenina keskus. 

Asula jääb Moskvast kagu suunas vahetult Moskva ringtee taha. Tal on ühine piir Moskva linnaga ja Razvilka asulaga. Asula kõrvalt möödub Moskva ringteega ristuv Kaširski maantee.

2010. aasta seisuga elas asulas 3694 inimest.

## Ajalugu
Asula tekkis sovhoosi (asutatud 1918. aastal, 1928–1995 Lenini-nimeline sovhoos, 1995. aastast aktsiaselts Sovhoz imeni Lenina) keskusena. 1933. aastal ehitati esimene kahekorruseline kilpmaja 16 korterile. 1941. aastal rajati algkool, 1987. aastal keskkool. 

2005. aastal munitsipaalreformi käigus sai Posjolok sovhoza imeni Lenina külaasunduse keskuseks.

## Infrastruktuur
Asulasse on rajatud paljukorruselised kortermajad. Infrastruktuur on hästi varustatud; sotsiaalse infrastruktuuri rajatistest on asulas kool, lasteaed, lastesõim, ambulatoorium, kultuurimaja, raamatukogu, spordikompleks ning kaubandus- ja teenindusettevõtted. 

Asula suurima ettevõtte Sovhoz imeni Lenina rahaga (ilma riigi toetuseta) ehitati aastatel 2015–2017 asulas uus koolihoone maksumusega 1,5–2,0 miljardit rubla. See on seni ainus kool Venemaal, mis on varustatud Soome tehnoloogiaga. Veel varem ehitati majandi rahaga lasteaed Zamok Detstva (maksumus 260 miljonit rubla). 

Pavel Grudinin, Sovhoz imeni Lenina direktor (võttis osa 2018. aastal Venemaa presidendivalimistest kommunistide kandidaadina), nimetab oma ettevõtet ja asulat "sotsialismi saarekeseks" ("островок социализма"). Valimiskampaania ajal korduvalt ülesastunud Venemaa kommunistliku partei liider Gennadi Zjuganov agiteerides nende kandidaadi poolt hääletama nimetas ettevõtet ja asulat "Grudinini sotslinnakeseks". 


Sovkhoz_imeni_Lenina_1.jpg|Park asulas
Sovkhoz_imeni_Lenina_2.jpg|Purskkaev asulas
Sovkhoz_imeni_Lenina_4.jpg|Väikevorm asulas


## Viited

## Välislingid

*Поселок совхоза им. Ленина 2016. youtube.com, 17. jaanuar 2017
*Asula suurima ettevõtte Sovhoz imeni Lenina koduleht. sovhozlenina.ru
Gulf Air

**Gulf Air** (araabia: **طيران الخليج** Τayarān al-Khalīj) on Bahreini peamine lennufirma. Peakorter asub Bahreini rahvusvahelises lennujaamas ja pakub lennuliini regulaarselt 41 sihtpunkti 23 riiki Aafrikas, Aasias ja Euroopas. Lennufirma peamine baas on Bahreini rahvusvaheline lennujaam.
Ethiopian Airlines

**Ethiopian Airlines** (amhari: የኢትዮጵያ አየር መንገድ (Yäitəyop̣əya äyärə mänəgädə); የኢትዮጵያ (Yäitəyop̣əya) lühikeselt), endine Ethiopian Air Lines (EAL) ja sageli nimetatakse lihtsalt Ethiopian, on Etioopia lennufirma ja kuulub täielikult riigi valitsusele. Selle kodulennujaam ja peakorter asub Addis Abebas Bole rahvusvahelises lennujaamas, kus lennufirma teenindab 123 reisijate sihtkohta, millest 20 on regionaalsed ja 44 kargo sihtkohta.
Vladimir Kolev

**Vladimir Kolev** (bulgaaria keeles *Владимир Колев*; sündinud 18. aprillil 1953 Sofias) on Bulgaaria näitleja ja endine poksija.

## Poksijana
Ta oli vähemalt kahekordne Bulgaaria meister I kergekeskkaalus (kuni 63,5 kg) aastatel 1975 ja 1976. 

Ta sai I kergekeskkaalus (kuni 63,5 kg) 1976. aasta Montréali olümpiamängude poksivõistlustel pronksmedali, kaotades hilisemale hõbemedalivõitjale Andrés Aldamale (Kuuba) ja jäädes edasisest medaliheitlusest välja. Ta osales II kergekeskkaalus (kuni 67 kg) 1972. aasta Müncheni olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Ta sai I kergekeskkaalus (kuni 63,5 kg) 1. maailmameistrivõistlustel (Havanna, 1974) hõbemedali, kaotades finaalis kuldmedalivõitjale ja maailmameistrile Ayub Kalulele (Uganda).

Ta sai II kergekeskkaalus (kuni 67 kg) 20. Euroopa meistrivõistlustel (Belgrad, 1973) pronksmedali, kaotades hilisemale hõbemedalivõitjale Manfred Weidnerile (Ida-Saksamaa) ja jäädes edasisest medaliheitlusest välja. Ta osales I kergekeskkaalus (kuni 63,5 kg) 21. Euroopa meistrivõistlustel (Katowice, 1975), kuid kaotas 2. ringis hilisemale pronksmedalivõitjale Ulrich Beyerile (Ida-Saksamaa) ja jäi edasisest medaliheitlusest välja.

## Film
Kolev on alates 1984. aastast olnud filmi- ja seriaalinäitleja, ta on kasutanud ka nimesid Victor Kohl ja Vlado Kolev.

## Viited

## Välislingid
* 
*Vladimir Kolev (Victor Kohl, Vlado Kolev) lehel ''IMDb''. Inglise keeles
Herbert Kickl

**Herbert Kickl** (sündinud 19. oktoobril 1968 Villachis) on Austria poliitik (Austria Vabaduspartei).

Ta on õppinud Viini Ülikoolis filosoofiat, ajalugu, publitsistikat ja poliitikateadusi.

2005. aastast kuni 2018. aasta jaanuarini oli Herbert Kickl Austria Vabaduspartei peasekretär. 30. oktoobrist 2006 kuni 17. detsembrini 2017 oli ta Austria parlamendi liige.

Alates 18. detsembrist 2017 kuni 22. maini 2019 oli ta Austria siseminister.

Alates 7. juunist 2021 on ta Austria Vabaduspartei esimees.

## Viited
Anna Mahler

**Anna Justine Mahler** (15. juuni 1904 Viin – 3. juuni 1988 Hampstead) oli Austria skulptor.

## Elukäik
Anna Mahler sündis helilooja Gustav Mahleri ja tema abikaasa Alma Mahleri teise lapsena. 

Tema vanem õde Maria suri lapseeas 1907. aastal, Anna oli siis kaheaastane. Tema isa suri 1911. aastal, kui Anna oli kuueaastane. 

Aastal 1915 abiellus tema ema arhitekti ja Bauhausi kunstikooli asutaja Walter Gropiusega, kellega tal oli suhe juba abikaasa eluajal. Abielu ei kestnud kuigi kaua ja lõppes 1920. aastal. Arvatakse, et abielule sai saatuslikuks Alma tormiline suhe Austria maalikunstniku ja kirjaniku Oskar Kokoschkaga. Abielust sündis tütar Manon Gropius. Hiljem abiellus ta Franz Werfeliga. 

Sama tormiliseks kujunes ka Anna isiklik elu. Aastal 1920, olles vaid 16-aastane, abiellus ta Rupert Kolleriga, kes oli maalikunstnik Broncia Koller-Pinelli poeg. Abielu kestis mõne kuu ja pärast seda siirdus ta Berliini õppima kunsti. Berliinis olles tutvus ta noore helilooja Ernst Krenekiga, armus ja 15. jaanuaril 1924 nad abiellusid. See abielu ei õnnestunud ning nad lahutasid juba sama aasta novembris.

Anna Mahleri kolmas abikaasa oli Paul Zsolnay. Nad olid abielus neli aastat (1929–1934) ja neil sündis tütar Alma (5. november 1930 – 15. november 2010). 

Aastal 1939 asus Anna Mahler elama Londonisse Hampsteadi. 3. märtsil 1943 sõlmis ta oma neljanda abielu, seekord dirigent Anatole Fistoulariga. Abielust sündis tütar Marina (sündinud 1. augustil 1943).

Pärast sõja lõppu reisis Ameerika Ühendriikidesse Californiasse, kus ta mõned aastad elas. Aastal 1956 lahutas ta oma abielu Fistoulariga.

Anna Mahleri viimane, viies abikaasa oli sakslasest Hollywoodi näitekirjanik ja stsenarist Albrecht Joseph. Pärast ema surma 1964. aastal naasis Anna Londonisse ja 1969. aastal siirdus elama Itaaliasse Spoletosse.

Anna Mahler suri 1988. aastal Hampsteadis, kui ta külastas oma tütart Marinat. Ta on maetud Põhja-Londonis Highgate'i kalmistule.

## Õpingud ja loometegevus
Anna Mahleri huvi kujutava kunsti vastu tärkas külastades Oskar Kokoschka stuudiot ja sõprusest maalikunstniku Broncia Koller-Pinelliga, kellele Anna oli modelliks. Pärast esimest lahutust õppis ta maalikunsti Berliinis, Roomas ja Pariisis. 26-aastaselt leidis ta, et skulptuurikunst on see, mis teada tõeliselt paelub ning kus ta oma loovust kasutada ja arendada saab.

1930. aastatel õppis ta Viinis skulptor Fritz Wotruba käe all. 

Tema loomingusse kuuluvad selliste muusikamaailma suurkujude *pronksist pead,* nagu seda on Arnold Schönberg, Alban Berg, Artur Schnabel, Otto Klemperer, Bruno Walter, Rudolf Serkin ja Eileen Joyce.

## Viited
Sovhoz imeni Lenina

**Külaasundus "Sovhoz imeni Lenina"** (vene keeles Сельское поселение Совхоз имени Ленина) oli külaasundus Venemaal Moskva oblastis Lenini rajoonis. Külaasunduse keskuseks oli Posjolok sovhoza imeni Lenina.

Munitsipaalmoodustis (külaasundus) Sovhoz imeni Lenina moodustati 1. jaanuaril 2006. See kuulus Lenini munitsipaalrajooni koosseisu. 5. augustil 2019 see likvideeriti ja selle ala liideti Leninski linnaringkonnaga.

Külaasunduse pindala on 1307 ha.

Külaasunduses oli 3 asulat:
*Posjolok sovhoza imeni Lenina
*küla Bližnije Prudištši
*küla Maloje Vidnoje

## Kohalik omavalitsus
Külaasunduse kohaliku omavalitsuse esindusorganiks oli 10-liikmeline saadikute nõukogu (Совет депутатов). Saadikud valisid endi seast nõukogu esimehe. Külaasunduse kõrgemaks ametiisikuks oli külaasunduse pea (Глава поселения), kes valiti üldistel munitsipaalvalimistel. Tema juhtis külaasunduse administratsiooni.

## Viited

## Välislingid
*Külaasunduse koduleht. pos-sovhozlenina.ru
Elektrooptika

**Elektrooptika** on füüsika haru, mis uurib elektrivälja mõju aine optilistele omadustele.

##### Elektrooptilised nähtusi
* Pockelsi efekt, mis kirjeldab, kuidas staatiline elektriväli mõjutab murdumisnäitajat. Kasutatakse elektro-optilistes modulaatorites.
* Starki efekt, mis seisneb elektrivälja toimel aatomi, kristalli või molekuli energiatasemete muutumises.
* Kerri efekt, mis seisneb valguse teatud omaduste muutumises magneetunud pinnalt peegeldudes.

## Vaata ka
* Optoelektroonika

## Välislingid
* Pockelsi efekt
* Starki efekt
Cássio Ramos

**Cássio Ramos** (enam tuntud lihtsalt nime all **Cássio**; sündinud 6. juunil 1987 Veranópolises) on Brasiilia jalgpallur, kes mängib väravavahina Brasiilia kõrgliiga Brasileirão klubis Corinthians.

Ta alustas klubikarjääri kodumaal Grêmios. 2007. aastal suundus ta Hollandisse, mängides esmalt PSV Eindhoveni ja seejärel Rotterdami Sparta ridades. 2008. aastal tuli ta Eindhoveniga Hollandi meistriks ja võitis 2018. aastal superkarikavõistlused.

2012. aastal suundus ta tagasi kodumaale, liitudes Corinthiansega. Alates sellest ajast on ta olnud Corinthianse põhiväravavaht. 2012. aastal tuli ta klubiga Lõuna-Ameerika meistrivõistluste Copa Libertadores võitjaks. Sellega pääses Corinthians Lõuna-Ameerika esindajana klubide maailmameistrivõistlustele, mis samuti võideti. Cássio valiti lisaks turniiri parimaks mängijaks. 2013. aastal võideti Lõuna-Ameerika superikavõistlustel Recopa Sudamericana teist Brasiilia klubi, São Paulot.

2015. aastal tuli ta Corinthiansega Brasiilia meistriks. Samuti valiti ta 2015. aasta kõrgliiga hooaja sümboolsesse koosseisu.

Teist korda tuli ta Corinthiansega Brasiilia meistriks 2017. aastal.

Cássio esindas 2007. aastal Brasiiliat alla 20-aastaste koondises juunioride maailmameistrivõistlustel Kanadas.

Brasiilia rahvuskoondises tegi ta debüüdi 10. novembril sõprusmängus Jaapani vastu, sekkudes mängu teiseks poolajaks. Ta oli Brasiilia koondise varuväravavaht 2018. aasta maailmameistrivõistlustel ja 2019. aasta Copa Américal.

## Saavutused
;PSV
*Eredivisie: 2007-08
*Johan Cruijff Schaal: 2008
;Corinthians
*Campeonato Brasileiro Série A: 2015, 2017
*Campeonato Paulista: 2013, 2017, 2018, 2019
*Copa Libertadores: 2012
*Recopa Sudamericana: 2013
*Klubide maailmameistrivõistlused: 2012

## Viited
Elisabeth Köstinger

**Elisabeth Köstinger** (sündinud 22. novembril 1978 Wolfsbergis Kärnteni liidumaal) on Austria poliitik (Austria Rahvapartei).

Elisabeth Köstinger on õppinud Klagenfurti Ülikoolis publitsistikat, kommunikatsiooniteadusi ja rakenduslikke kultuuriteadusi, kuid stuudium jäi lõpetamata. Aastatel 2003–2009 töötas ta vabakutselisena kommunikatsiooni valdkonnas.

14. juulist 2009 kuni 8. novembrini 2017 oli ta Euroopa Parlamendi liige. Lühikest aega, 9. novembrist kuni 17. detsembrini 2017, oli ta Austria parlamendi Rahvusnõukogu president.

Alates 18. detsembrist 2017 oli ta Austria maa- ja metsamajanduse, keskkonna ja veemajanduse minister. Alates 8. jaanuarist 2018 kuni 3. juunini 2019 oli ta jätkusuutlikkuse ja turismi minister.

Alates 7. jaanuarist 2020 on ta Austria põllumajandus-, regionaal- ja turismiminister.

## Viited
Hall in Tirol

**Hall in Tirol** on linn Austrias Tirooli liidumaal Innsbrucki ringkonnas. Vald asub 574 m kõrgusel merepinnast. Linna pindala on 5,54 km². 1. jaanuaril 2011 elas seal 12 695 inimest. Linn asub umbes 5 km Innsbruckist idas Inntalis.

## Ajalugu
Halli Tirooli krahvkonnas on esmamainitud kui *salina* (soolatehas) Thauri lossi juures 1232. aasta dokumendis. Praegune nimi pärineb aastast 1256, ning sarnaselt Halle, Halleini, Schwäbisch Halli ja Hallstatti nimega tuleneb keldi sõnast soola kohta.

Alates 13. sajandist moodustas Absami soolakaevandus Halli orus linnast põhjas linna ja selle ümbruse peamise tööstuse. Esimene stoll asutati 1272. aastal Tirooli krahvi Meinhard II käsul, kust soolavesi suunati 10 km pikka torujuhet pidi aurustamistiiki Hallis. Soolatööstuse tähtsus, mis eksportis kaupa Šveitsi, Schwarzwaldi ja Reini orgu, peegeldub Halli vapil, kus on kaks lõvi hoidmas soolatünni. 1303. aastal sai Hall linnaks. Sellega kaasnevad õigused, samuti kaubandustegevus Hallist allavoolu Innil ja Doonaul, muutsid selle juhtivaks turuks ja kauplemiskohaks Põhja-Tiroolis. Areng sai tõsise tagasilöögi 1447. aastal, kui suur osa ülalinnast hävis tulekahjus. 1477. aastal sai linn müntimisõiguse, kui Tirooli rahapaja koliti Meranost Halli. 1486. aastal vermiti seal esimene kõrge kvaliteediga hõbetaaler, dollari eelkäija. 16. sajandil juurutas rahapaja Hallis ka maailma esimese automaatse vermimismasina. Nüüdisajal asub see revolutsiooniline masin Halli rahapaja muuseumis Burg Haseggis.

15. ja 16. sajandil oli Hall üks Habsburgide monarhia kõige tähtsamaid linnu. Sel ajal ehitati palju kirikuid, kloostreid ja konvente, mis kujundavad endiselt linna välimust. Tänapäeval on Hall suurim puutumata vanalinn Austria lääneosas.

Habsburgide monarhia ajal loodi Hallis sõjaväegarnison. See koos suure kaubarongijaamaga sai Teise maailmasõja ajal raske pommitamise sihtmärgiks, mis hävitas rongijaama, kuid jättis vanalinna peaaegu puutumata.

Aastatel 1938–1974 oli linna nimi *Solbad Hall* – osis "Solbad" kaotati linna nimest mõni aasta pärast soolakaevanduse sulgemist 1967. aastal.

## Tuntud elanikke
* Klaus Dibiasi – olümpiavõitja vettehüpetes
* Janine Flock – skeletonisõitja
* David Gleirscher – olümpiavõitja kelgutamises
* Christoph Grienberger – jesuiidist astronoom

## Sõpruslinnad
* Iserlohn, Saksamaa, aastast 1967
* Winterthur, Šveits
* Sommacampagna, Itaalia

## Kliima
Kliimatüübis domineerib talvine hooaeg, pikk, kibedalt külm periood lühikeste ja selgete päevadega, suhteliselt vähe sademeid enamasti lumena, ja väike õhuniiskus. Köppeni kliimaklassifikatsiooni alamtüüp sellele kliimale on Dfc (mandriline lähisarktiline kliima).


Hall in Tirol.jpg
Hall von der Kathreinstraße.jpg
Waldaufstraße mit Pfarrkirche St. Nikolaus.jpg|Nikolause kirik
Bahnhof Hall in Tirol Gütermagazin.JPG|Raudteejaam
2016.08.18.114114 Rathaus Oberer Stadtplatz Hall in Tirol.jpg|Raekoda
Ansitz St. Leonhard in Hall in Tirol.jpg


## Viited

## Välislingid

* www.hall-in-tirol.at
* City-Tour, palju pilte Hall in Tirolist
Hatting

**Hatting** on vald (*Gemeinde*) Innsbrucki ringkonnas Austria Tirooli liidumaal, 616 m kõrgusel merepinnast.

Valla pindala on 7,07 km².

1. jaanuaril 2016 elas seal 1395 inimest.

Vald asub 18 km Innsbruckist läänes.

Küla on esmamainitud umbes 11. sajandil.


Hatting.jpg
Hatting Widum.jpg
Hatting Kirche.jpg


## Viited

## Välislingid

* www.hatting.at
* Linnakese ajalugu
Lincoln Ellsworth

**Lincoln Ellsworth**(tuntud ka kui **William Linn Ellsworth**; 12. mai 1880 Chicago – 26. mai 1951 New York) oli Ameerika Ühendriikide polaaruurija. 

Ta tegi mitu polaarlende Arktikasse. Sealhulgas 1926. aastal koos Roald Amundseni ja Umberto Nobilega ning 1935. aastal õhusõidukil üle Lääne-Antarktise, kus ta avastas Ellsworthi mäestiku ja andis nime selle põhjapoolsele osale (Sentineli mäeahelik).

## Tunnustus
*1928 – USA Kongressi kuldmedal (koos Umberto Nobile ja Roald Amundseniga panuse eest polaaruurimise valdkonnas)
*1935 – Hubbardi medal

## Viited
Eskimo muusika

**Eskimo muusikas** on ülekaalus on väikese heliulatusega lihtne laul. Saatepillidena kasutatakse üldjuhul algupäraseid rahvapille – vuhisti, käristi ja raamtrumm (*gilain*). Laulu saatsid koor ja solist tantsuga.


Fail:Bendir.jpg|*Raamtrumm*
Fail:Michaelkingfidla1.jpg|*fiðla*
Fail:Eskimo fiddle Turner 1894 p259.png|*Eskimo viiul*


## Välislingid
*
Inzing

**Inzing** on vald (*Gemeinde*) Austrias Tirooli liidumaal Innsbrucki ringkonnas. Vald asub 616 m kõrgusel merepinnast.

Valla pindala on 19,37 km².

1. jaanuaril 2016 elas seal 3754 inimest.

## Asend

Inzing paikneb Inntalis Innsbrucki (idas) ja Telfsi (läänes) vahel. See asub Inni lõunakaldal. Inzingist lõunasse jääb Rangger Köpfl, põhja Zirler Berg.

Naabervallad: Flaurling, Gries im Sellrain, Hatting, Oberperfuss, Pettnau, Ranggen, Sankt Sigmund im Sellrain, Sellrain, Zirl.

## Ajalugu

Inzingit on dokumendis esmamainitud 1034. aastal.

1974. aastal liideti Hatting Inzingiga ja 1993. aastal sai see taas omaette vallaks.

## Majandus

Tööstusala külast idas hõlmab puidutootmist.

## Inimesed
* Vinzenz Gasser (1809–1879), Brixeni vürstlik piiskop aastatel 1856–1879
* Edmund Klotz (1855–1929), skulptor
* Jörg Kölderer (1465/70 – 1540), keiser Maximilian I õuekunstnik.
* Josef Schretter (1856–1909), maalikunstnik

## Viited

## Välislingid

* www.inzing.tirol.gv.at
* www.geschichte-tirol.com: Inzing
* Dorfchronik Inzing
Kolsassberg

**Kolsassberg** on vald (*Gemeinde*) Innsbrucki ringkonnas Austria Tirooli liidumaal, 906 m kõrgusel merepinnast.

Valla pindala on 35,37 km².

1. jaanuaril 2016 elas seal 809 inimest.

Vald paikneb umbes 19 km Innsbruckist idas ja 2 km Kolsassi kohal. Ka paiga vapp sarnaneb suuresti Kolsassi omaga.

Paik asutati 1196. aasta paiku.


Blick von Kolsassberg nordwärts.jpg
Volksschule Kolsassberg.jpg
Neu-Rettenberg Westmauer.jpg
Neu-Rettenberg 1.jpg


## Viited

## Välislingid

* www.kolsassberg.tirol.gv.at
Kematen in Tirol

**Kematen in Tirol** on vald (*Gemeinde*) Innsbrucki ringkonnas Austria Tirooli liidumaal, 610 m kõrgusel merepinnast.

Valla pindala on 6,99 km².

1. jaanuaril 2016 elas seal 2834 inimest.

Vald paikneb umbes 12 km Innsbruckist läänes.

Kematenis suubub Melach Inni.

Kemateni on esmamainitud 600. aasta paiku (Caminata).

## Viited

## Välislingid

* www.kematen.org
Kolsass

**Kolsass** on vald (*Gemeinde*) Austrias Tirooli liidumaal Innsbrucki ringkonnas. Vald asub 553 m kõrgusel merepinnast.

Valla pindala on 3,34 km².

1. jaanuaril 2016 elas seal 1581 inimest.

Vald paikneb umbes 17 km Innsbruckist idas.

Paika on esmamainitud kui *Quolesazz* või *Cholsasz* 1050. aastal.

## Viited

## Välislingid

* www.kolsass.gv.at
Ella Briggs

**Ella Briggs** (neiupõlvenimi **Ella Baumfeld**; 5. märts 1880 Viin – 20. juuni 1977 London) oli juudi päritolu Austria arhitekt.

Sündis Viinis advokaadi peres.

Kuna Saksa Keisririigis ei olnud naistel võimalik arhitektiks õppida, õppis Ella Baumfeld esialgu maalimist ja joonistamist ühes Viini kunstikoolis Adalbert Seligmanni käe all, seejärel Viini rakenduskunsti ülikoolis (Universität für angewandte Kunst Wien).

1903. aastal sõitis ta Ameerika Ühendriikidesse. Seal eksponeeriti tema töid 1904. aasta maailmanäitusel Saint Louises Missouri osariigis, mille eest anti talle medal.

1907. aastal abiellus Walter J. Briggsiga. Abielu lahutati 1912. aastal.

Kuni 1910. aastani töötas Ella Briggs sisekujundajana. Hiljem täiendas end ehitusinsenerina ja õppis kaks aastat Müncheni Tehnikaülikoolis saksa arhitekti Theodor Fischeri käe all. 

1920. aastal läks ta tagasi Ameerika Ühendriikidesse, kus töötas New Yorgis ja Philadelphias. Tema töid avaldati mitmes ajakirjas ja eksponeeriti ka Viini Künstlerhausis (Künstlerhaus Wien). 

1921. aastal sai Ella Briggsist Austria Inseneride ja Arhitektide Liidu esimene naisliige.

Olles tagasi Viinis, projekteeris ta seal oma ainsa hoone, Pestalozzi-Hofi.

Aastail 1930–1933 elas ja töötas Berliinis, 1936. aastal emigreerus Inglismaale ja jäi sinna elu lõpuni. Aastal 1947 sai ta Suurbritannia kodakondsuse.

Ella Briggs suri 20. juunil 1977 Londonis.
Lans (Tirool)

**Lans** on vald (*Gemeinde*) Austrias Tirooli liidumaal Innsbrucki ringkonnas. Vald asub 867 m kõrgusel merepinnast. Valla pindala on 6,03 km². 1. jaanuaril 2016 elas seal 1062 inimest. Küla paikneb 8 km (15 minutit autoga) Innsbruckist lõunas.

Lans paikneb Vanal soolateel ja seda on esmamainitud 1180. aastal nimega Lannes. Peamised vaatamisväärsused on Lanser See, mitu head restorani (Wilder Mann, Isserwirt, Walzl) ja tervisekeskus Lanserhof. Suviti on lisavõimaluseks golfikeskus *Sperberegg*.

## Rahvusvahelised suhted

Lansi sõpruslinn on Boutigny-sur-Essonne Prantsusmaal (1961. aastast).

## Ümbruskonna külad ja linnakesed

Aldrans, Ellbögen, Innsbruck, Patsch, Sistrans

## Inimesed

* Erik von Kuehnelt-Leddihn elas ja suri Lansis.
* Heinrich C. Berann suri Lansis
* Christian Berger on pärit Lansist.
* Hellmut Lantschner

## Viited

## Välislingid

* www.gemeinde-lans.at/
* veebikaamera
* Lansi turismiamet